## NAREDBU O NAČINU UPLAĆIVANJA PRIHODA PRORAČUNA I IZVANPRORAČUNSKIH FONDOVA TE PRIHODA ZA FINANCIRANJE DRUGIH JAVNIH POTREBA ZA 1997. GODINU

### NN 107/1996 (20.12.1996.), NAREDBU O NAČINU UPLAĆIVANJA PRIHODA PRORAČUNA I IZVANPRORAČUNSKIH FONDOVA TE PRIHODA ZA FINANCIRANJE DRUGIH JAVNIH POTREBA ZA 1997. GODINU

# **MINISTARSTVO FINANCIJA**

Na temelju članka 37. Zakona o platnom prometu u zemlji ("Narodne novine",
broj 27/93, 24/96. i 50/96.), ministar financija izdaje

## **NAREDBU**

### **O NAČINU UPLAĆIVANJA PRIHODA PRORAČUNA I IZVANPRORAČUNSKIH FONDOVA TE PRIHODA ZA FINANCIRANJE DRUGIH JAVNIH POTREBA ZA 1997. GODINU**

I. OPĆE ODREDBE

Ovom Naredbom propisuju se računi u Zavodu za platni promet na koje
će se uplaćivati prihodi proračuna i izvanproračunskih fondova te prihodi
za financiranje drugih javnih potreba, način uplaćivanja tih prihoda te
izvješćivanje njihovih korisnika.

Prihodima proračuna i izvanproračunskih fondova te prihodima za druge
javne potrebe, prema ovoj Naredbi, smatraju se prihodi koji se ostvaruju
po zakonima ili drugim propisima donijetim na temelju zakona.

Vlastiti prihodi državnog, županijskih i gradskih odnosno općinskih
proračuna uplaćuju se na žiroračune tih proračuna. Pregled žiroračuna županija
i gradova/općina nalazi se u POPISU ŽIRORAČUNA PRORAČUNA ŽUPANIJA I GRADOVA/OPĆINA
TE BROJČANIH OZNAKA MJERODAVNIH JEDINICA ZAVODA ZA PLATNI PROMET, ISPOSTAVA
POREZNE UPRAVE I GRADOVA/OPĆINA PO ŽUPANIJAMA koji je sastavni dio ove
Naredbe.

Budući da se vlastiti prihodi proračuna uplaćuju na njihove žiroračune,
podaci o vrstama prihoda označavaju se brojčanim oznakama (šiframa) pojedinih
prihodnih oblika. Brojčana oznaka obvezno se upisuje na nalogu za uplatu
u "pozivu na broj odobrenja".

Zajednički prihodi proračuna uplaćuju se na uplatne račune propisane
ovom Naredbom i raspoređuju se korisnicima na zakonski utvrđen način.

II. VLASTITI PRIHODI PRORAČUNA

Pravne osobe obvezne su pri uplati vlastitih prihoda proračuna u pozivu
na broj odobrenja u pretpolje upisati broj modela "21", a u polje brojčanu
oznaku vrste prihoda koji se uplaćuje i matični broj dodijeljen od Državnog
zavoda za statistiku (7 znamenaka).

Fizičke osobe, građani i strani državljani obvezni su pri uplati vlastitih
prihoda proračuna upisati u pretpolje broj modela "22", a u polje brojčanu
oznaku vrste prihoda koji se uplaćuje i jedinstveni matični broj građanina
odnosno matični broj za strance (13 znamenaka).

1. PRIHODI DRŽAVNOG PRORAČUNA

**1.1.** Prihodi državnog proračuna uplaćuju se na račun 30102-630-16
Državni proračun.

**1.2.** Brojčane oznake (šifre) za vrste prihoda su ove:

**1.2.1. Porez na promet**

- 1007 Porez na promet proizvoda i usluga,

- 1015 Porez na promet od prodaje automobila,

- 1023 Porez na promet od igara na sreću u igračnici ili auto- mat klubu.

**1.2.2. Porez na dodanu vrijednost**

- 1201 Porez na dodanu vrijednost,

- 1210 Porez na dodanu vrijednost pri uvozu,

**-** 1228 Porez na dodanu vrijednost na usluge inozemnih podu- zetnika.

**1.2.3. Posebni porezi**

- 1040 Poseban porez na uvoz automobila,

- 1058 Poseban porez na naftne derivate,

- 1066 Poseban porez na alkohol,

- 1074 Poseban porez na pivo,

- 1082 Poseban porez na bezalkoholna pića,

- 1090 Poseban porez na duhanske prerađevine,

- 1104 Poseban porez na kavu.

**1.2.4. Igre na sreću**

- 3018 Porez na dobit u mjesečnom paušalnom iznosu od igara na sreću
u igračnici ili automat klubu,

- 3026 Porez na dobit u mjesečnom paušalnom iznosu na auto- mate za
zabavne igre i od priređivanja zabavnih igara u zabavnim klubovima,

- 2097 Porez na dobitke od igara na sreću,

- 5150 Naknada za koncesiju za priređivanje igara na sreću od posebnog
značenja.

**1.2.5. Pristojbe i naknade**

**-** 5002 Državne upravne pristojbe,

- 5010 Upravna pristojba u području prava industrijskog vlasništva,

- 5029 Javnobilježničke pristojbe,

- 5045 Državne sudske pristojbe,

- 5053 Naknada koja se plaća pri izdavanju dugoročnih vrijednosnih papira,

- 5061 Naknada za korištenje naftne luke i naftovoda,

- 5070 Pristojbe za izdana odobrenja za prijelaz državne granice,

- 5088 Pristojbe koje se plaćaju za jednokratno organiziranje na širem
području prigodne lutrije, robno-novčane lutrije, tombole ili klađenja
te za otvaranje automat klubova i igračnica,

- 5096 Naknada za uporabu uređaja i usluga kontrole letenja na teritoriju
Republike Hrvatske,

- 5100 Državna pristojba za zgrade za odmor,

- 5118 Državna pristojba za odmarališta,

- 5126 Državna pristojba za cestovna motorna vozila,

- 5134 Državna pristojba za plovne objekte,

- 5142 Naknada za ceste za inozemna cestovna motorna i priključna vozila,

- 5169 Pristojbe i naknade što ih plaćaju osobe u tranzitu,

- 5177 Naknada za ribolov,

- 5185 Lovozakupnina,

- 5193 Naknada za koncesiju prava lova,

- 5207 Naknada za koncesiju u javnim telekomunikacijama i za uporabu
radijskih frekvencija,

- 5215 Naknada za pregled bilja pri uvozu i provozu,

- 5223 Naknada za veterinarsko-sanitarne preglede u prometu preko granice,

- 5231 Naknada za dodjelu godišnjeg kontingenta radnih dozvola,

- 5240 Naknada za sigurnost plovidbe koju plaćaju strane jahte i brodice,

- 5258 Naknada za koncesije za otvaranje slobodnih carinskih prodavaonica,

- 5266 Naknada za koncesiju na pomorskom dobru,

- 5274 Naknada za služnost na poljoprivrednom zemljištu u vlasništvu
Republike Hrvatske.

**1.2.6. Novčane kazne**

- 6009 Novčane kazne za carinske prekršaje i novčana sredstva dobivena
od prodane robe po prekršajima,

- 6017 Novčane kazne za devizne prekršaje,

- 6025 Novčane kazne za prekršaje, oduzeta imovinska korist i troškovi
postupka koje izriče Porezna uprava,

- 6033 Novčane kazne za prekršaje, oduzeta imovinska korist i troškovi
postupka koje izriče Financijska policija,

- 6041 Novčane kazne za prometne prekršaje naplaćene od MUP-a,

- 6050 Novčane kazne za prometne prekršaje naplaćene po rješenjima sudaca
za prekršaje,

- 6068 Ostale novčane kazne za prekršaje koje pripadaju državi po rješenjima
sudaca za prekršaje, oduzeta imovinska korist i troškovi postupka,

- 6076 Novčane kazne za privredne prijestupe, oduzeta imovinska korist
i troškovi postupka,

- 6084 Novčane kazne za kaznena djela, oduzeta imovinska korist i troškovi
postupka,

- 6092 Novčane kazne za prekršaje što ih izriču državna tijela uprave
i troškovi postupka.

**1.2.7. Ostali prihodi Državnog proračuna**

- 7005 Prihodi tijela državne uprave,

- 7013 Gotovinska sredstva oduzeta po posebnim propisima,

- 7021 Prihodi od viška prihoda nad rashodima NBH,

- 7030 Sredstva za financiranje obnove,

- 7048 Prihodi od prodaje obveznica Republike Hrvatske,

- 7056 Prihodi od prodaje stanova na kojima postoji stanarsko pravo,

- 7064 Prihodi od kamata za korisnike Državnog proračuna,

- 7072 Dio kreditnih fondova i osnivačkih uloga banaka,

- 7080 Naplaćeni troškovi prisilne naplate,

- 7099 Porez iz ukupnog prihoda građana,

- 7102 Dio premije za osiguranje od požara,

- 7110 Doprinos za skloništa,

- 7129 Ostali državni prihodi,

- 7137 Prihodi od vlastite djelatnosti ministarstva,

- 7145 Prihodi od vlastite djelatnosti prosvjetnih ustanova,

- 7153 Prihodi od vlastite djelatnosti ostalih korisnika državnog proračuna,

- 7161 Dio dobiti od javnih poduzeća,

- 7170 Prihodi od dividendi od poduzeća u državnom vlasništvu,

- 7188 Potpore iz inozemstva,

- 7196 Povrati kredita i ostali povrati u državni proračun,

- 7200 Neprepoznati nalozi zaprimljeni u HPT-u,

- 7218 Neprepoznati nalozi zaprimljeni u bankama,

- 7226 Krediti i pozajmice,

- 7234 Potpore i primanja s osnove propisa o zdravstvenom i mirovinskom
osiguranju,

- 7250 Upravne mjere izrečene u upravnim postupcima nadležne građevinske
inspekcije,

- 7269 Prihodi od prodaje stanova u državnom vlasništvu koje prodaje
Ministarstvo obrane,

- 7277 Prihodi od prodaje stanova u državnom vlasništvu koje prodaje
Vlada Republike Hrvatske,

- 7285 Potpore iz tuzemstva,

- 7293 Primici od inokredita,

- 7609 Prihodi od privatizacije (prodaja udjela u poduzeću),

- 7617 Primici od prodaje vrijednosnih papira.

*1.3. Carina i posebne uvozne pristojbe*

Carina, posebne uvozne pristojbe i ležarina uplaćuju se u korist individualne
partije evidentnog računa broj 845 mjerodavne carinarnice odnosno Carinske
uprave Republike Hrvatske. Prihode uplaćene s tih osnova carinarnice odnosno
Carinska uprava Republike Hrvatske uplaćuje na račun 30102-630-16 uz oznaku
vrste prihoda:

- 4006 Carina,

- 4014 Carinska pristojba.

NAPOMENA:

U pozivu na broj odobrenja Ministarstvo financija, Devizni inspektorat,
sudovi i suci za prekršaje, za uplatu novčanih kazni, oduzetu imovinsku
korist i troškove postupka koje izriču, dužni su upisati u pretpolje broj
modela "23", a u polje šifru vrste kazne koja se plaća (četiri znamenke)
i šifru predmeta koju određuju.

U pozivu na broj odobrenja za brojčane oznake vrste prihoda 5002, 5029,
5045, 5061, 5070, 5096, 5169, 5240 i 7188 uplatitelji su dužni upisati
u pretpolje broj modela "24", a u polje oznaku vrste prihoda koja se plaća.
U nastavku može i ne mora biti podatak (nije pod kontrolom).

U pozivu na broj odobrenja za brojčanu oznaku vrste prihoda 7269 u pretpolje
se upisuje model "26", a u polje oznaka vrste prihoda koja se plaća, podatak
o broju sklopljenog ugovora (šest znamenaka pod kontrolom) i podatak o
broju rate koja se plaća (četiri znamenke pod kontrolom).

U pozivu na broj odobrenja za brojčanu oznaku vrste prihoda 6041 u pretpolje
upisuje se model "27", a u polje oznaka vrste prihoda koji se plaća te
podatak drugi koji je pod kontrolom.

Za brojčane oznake vrste prihoda 7200 i 7218 HPT i banke dužne su u
roku 8 dana riješiti neprepoznate uplate.

2. PRIHODI ŽUPANIJSKIH PRORAČUNA

**2.1.** Županijski prihodi uplaćuju se u korist žiroračuna županija.

**2.2.** Brojčane oznake (šifre) za vrste prihoda su ove:

**2.2.1. Županijski porezi**

- 1309 Porez na nasljedstva i darove,

- 1317 Porez na cestovna motorna vozila,

- 1325 Porez na plovne objekte,

- 1333 Porez na priređivanje zabavnih i športskih priredaba.

**2.2.2. Županijske pristojbe i naknade**

- 5304 Županijske upravne pristojbe,

- 5312 Županijske naknade,

- 5320 Lovozakupnina,

- 5339 Naknada za uporabu pomorskog dobra.

**2.2.3. Županijske novčane kazne**

- 6300 Županijske novčane kazne i oduzeta imovinska korist,

- 6319 Županijske novčane kazne po rješenjima sudaca za prekršaje,

- 6327 Županijske novčane kazne za prekršaje i oduzeta imovinska korist
koje izriče Porezna uprava.

**2.2.4. Ostali županijski prihodi**

- 7307 Ostali županijski prihodi utvrđeni posebnim zakonom,

- 7315 Prihodi od nepokretnih i pokretnih stvari u vlasništvu županije,

- 7323 Prihodi od poduzeća i drugih pravnih osoba u vlasništvu županije,

- 7331 Prihodi od koncesija,

- 7340 Prihodi od prodaje nepokretnih i pokretnih stvari u vlasništvu
županije,

- 7358 Darovi, nasljedstva i legati,

- 7366 Dotacije,

- 7374 Povrati u županijski proračun,

- 7382 Prihodi od kamata,

- 7390 Prihodi od vlastite djelatnosti,

- 7404 Prihodi po posebnim ugovorima,

- 7412 Neprepoznati nalozi zaprimljeni u HPT-u,

- 7420 Neprepoznati nalozi zaprimljeni u bankama,

- 7439 Potpore i primanja s osnove propisa o zdravstvenom i mirovinskom
osiguranju.

Za brojčane oznake vrste prihoda 7412 i 7420 HPT i banke dužne su u
roku 8 dana riješiti neprepoznate uplate.

3. PRIHODI KOTARSKIH PRORAČUNA

**3.1.** Kotarski prihodi uplaćuju se u korist žiroračuna kotareva.

**3.2.** Brojčane oznake (šifre) za vrste prihoda su:

**3.2.1. Kotarski porez**

- 1600 Poseban kotarski porez.

**3.2.2. Kotarske pristojbe**

- 5606 Kotarske pristojbe.

4. PRIHODI GRADSKIH I OPĆINSKIH PRORAČUNA

**4.1.**Gradski/općinski prihodi uplaćuju se u korist žiroračuna
gradova/općina.

**4.2**. Brojčane oznake (šifre) za vrste prihoda su ove:

**4.2.1. Gradski i općinski porezi**

- 1708 Porez na potrošnju,

- 1716 Porez na kuće za odmor,

- 1724 Porez na reklame,

- 1732 Porez na tvrtku odnosno naziv,

- 1740 Porez na korištenje javnih površina.

**4.2.2. Pristojbe i naknade**

- 5703 Gradske i općinske upravne pristojbe,

- 5711 Ostale gradske i općinske pristojbe,

- 5720 Komunalni doprinosi i druge naknade utvrđene posebnim zakonom,

- 5738 Naknade za uporabu javnih gradskih/općinskih površina,

- 5746 Naknada za korištenje prostora elektrana,

- 5754 Posebna pristojba za postavljanje automata za zabavne igre, za
otvaranje zabavnog kluba i za organiziranje jednokratnih prigodnih igara
na sreću,

- 5762 Naknada za upotrebu cesta koja se plaća na traktore i njihova
priključna vozila,

- 5770 Komunalne naknade,

- 5789 Ostale naknade utvrđene gradskom/općinskom odlukom,

- 5797 Boravišna pristojba,

- 5800 Lovozakupnina,

- 5819 Naknada za koncesije,

- 5827 Naknada za eksploataciju mineralnih sirovina,

- 5835 Stanarine i naknade etažnih vlasnika - najamnina.

**4.2.3. Gradske/općinske novčane kazne**

- 6700 Gradske i općinske novčane kazne i oduzeta imovinska korist,

- 6718 Gradske i općinske novčane kazne za prekršaje i oduzeta imovinska
korist koje izriče Porezna uprava.

**4.2.4. Ostali prihodi gradskih i općinskih proračuna**

- 7706 Ostali gradski i općinski prihodi,

- 7714 Šumski doprinos,

- 7722 Prihodi od nepokretnih i pokretnih stvari u vlasništvu grada/općine,

- 7730 Prihodi od poduzeća i drugih pravnih osoba u vlasništvu grada/općine,

- 7749 Prihodi od koncesija,

- 7757 Prihodi od prodaje nepokretnih i pokretnih stvari u vlasništvu
grada/općine,

- 7765 Darovi, nasljedstva i legati,

- 7773 Dotacije,

- 7781 Povrati u gradski/općinski proračun,

- 7790 Prihodi od kamata,

- 7803 Prihodi od vlastite djelatnosti,

- 7811 Prihodi s osnove posebnih ugovora,

- 7820 Prihodi od prodaje stanova u društvenom vlasništvu,

- 7838 Neprepoznati nalozi zaprimljeni u HPT-u,

- 7846 Neprepoznati nalozi zaprimljeni u bankama,

- 7854 Potpore i primanja s osnove propisa o zdravstvenom i mirovinskom
osiguranju,

- 7862 Mjesni samodoprinos,

- 7870 Mjesni samodoprinos od poljoprivrednika,

- 7889 Sredstva za pripremu građevinskog zemljišta.

Za brojčane oznake vrste prihoda 7838 i 7846 HPT i banke dužne su u
roku 8 dana riješiti neprepoznate uplate.

U pozivu na broj odobrenja za brojčane oznake vrste prihoda 5703, 5720,
5738, 5770, 5835, 7722, 7749, 7757, 7811, 7820 i 7889 uplatitelji su dužni
upisati u pretpolje jedan od modela:

model "21", koji u polju sadrži oznaku vrste prihoda koji se plaća (četiri
znamenke) i matični broj pravne osobe (sedam znamenaka);

model "22", koji u polju sadrži oznaku vrste prihoda koji se plaća (četiri
znamenke) i jedinstveni matični broj građanina (trinaest znamenaka);

model "24", koji u polju sadrži oznaku vrste prihoda koji se plaća (četiri
znamenke) a u nastavku može i ne mora biti podatak (nije pod kontrolom);

model "26", koji u polju sadrži oznaku vrste prihoda koji se plaća (četiri
znamenke), podatak drugi sadrži šest znamenaka uključujući kontrolni broj
i podatak treći sadrži četiri znamenke uključujući kontrolni broj;

model "28", koji u polju sadrži oznaku vrste prihoda koji se plaća (četiri
znamenke), podatak drugi sadrži podvrstu prihoda koji se plaća i ima tri
znamenke uključujući kontrolni broj, podatak treći sadrži broj ugovora
i ima šest znamenaka uključujući kontrolni broj i podatak četvrti nije
pod kontrolom. Ukupan broj svih četiri podataka i crtica koje ih odvajaju
ne može prijeći 22 znaka.

III. ZAJEDNIČKI PRIHODI

Zajednički prihodi uplaćuju se na račune otvorene na razini države.
Sastavni dio uplatnog računa je i brojčana oznaka grada/općine.

U pozivu na broj odobrenja obveznici pravne osobe u pretpolje upisuju
broj modela "05", a u polje matični broj dodijeljen od Državnog zavoda
za statistiku (7 znamenaka).

Obveznici fizičke osobe, građani i strani državljani u pretpolje upisuju
broj modela "12", a u polje jedinstveni matični broj građanina odnosno
matični broj za strance (13 znamenaka).

1. ZAJEDNIČKI PRIHODI DRŽAVNOG I
ŽUPANIJSKIH PRORAČUNA

**1.1.** Zajednički prihodi državnog i županijskih proračuna uplaćuju
se na račune:

- 30100-840-...-320 Godišnja naknada za upotrebu cesta što se plaća
na cestovna motorna i priključna vozila,

- 30100-840-...-341 Naknada za ceste što se plaća na cestovna motorna
vozila s pogonom na plin.

Na mjesto "..." upisuje se brojčana oznaka ispostave Porezne uprave
gdje se obavlja registracija vozila.

2. ZAJEDNIČKI PRIHODI DRŽAVNOG, GRADSKH I OPĆINSKIH PRORAČUNA

**2.1.** Zajednički prihodi državnog, gradskih i općinskih proračuna
uplaćuju se na račune:

- 30100-840-...-2848 Porez na promet nekretnina,

- 30100-840-...-2853 Porez na priređivanje igara na sreću i zabavnih
igara.

Za račun 30100-840-...-2848 Porez na promet nekretnina upisuje se brojčana
oznaka grada/općine na čijem se području nekretnina nalazi; za račun 30100-840-...-2853
Porez na priređivanje igara na sreću i zabavnih igara upisuje se brojčana
oznaka grada/općine gdje se priređuju igre na sreću i zabavne igre.

3. ZAJEDNIČKI PRIHOD DRŽAVNOG,
ŽUPANIJSKIH, GRADSKIH I OPĆINSKIH PRORAČUNA

*3.1. Porez na dobit*

**3.1.1.** Porez na dobit uplaćuje se na račun:

- 30100-840-...-1146 Porez na dobit.

Na mjesto "..." upisuje se oznaka grada/općine prema sjedištu poduzeća
odnosno prebivališta poduzetnika, članak 2. stavak 6. Zakona o porezu na
dobit ("Narodne novine", broj: 35/95, pročišćeni tekst).

*3.2. Porez i prirez na dohodak*

**3.2.1.** Porez i prirez na dohodak uplaćuje se na račune:

- 30100-840-...-1403 Porez i prirez na dohodak od nesamostalnog rada,

- 30100-840...-1419 Porez i prirez na dohodak od samostalne djelatnosti
po odbitku (članak 46. stavak 1. točka 1.) i povremene samostalne djelatnosti
(članak 11. stavak 4. točka 2. Zakona o porezu na dohodak),

- 30100-840-...-1424 Porez i prirez na dohodak od obrta i slobodnih
zanimanja,

- 30100-840-...-1445 Porez i prirez na dohodak od poljoprivrede i šumarstva,

- 30100-840-...-1466 Porez i prirez na dohodak od imovine i imovinskih
prava,

- 30100-840-...-1492 Porez i prirez na dohodak po godišnjoj prijavi,

- 30100-840-...-1515 Porez i prirez na plaću s osnove povremenog rada
(članak 41. stavak 5.), samostalne djelatnosti po odbitku iz članka 46.
stavka 1. točke 2. i na dohodak od iznajmljivanja soba i postelja.

Na mjesto "..." upisuje se oznaka grada/općine, prema općini prebivališta
poreznog obveznika.

Ako fizička osoba porezni obveznik od nesamostalnog rada nema u Republici
Hrvatskoj prebivalište ni uobičajeno boravište, porez i prirez na dohodak
od nesamostalnog rada uplaćuje se na račun 30100-840-...-1403 ove točke
prema sjedištu poslodavca.

Porez i prirez na dohodak od nesamostalnog rada isplatitelj uplaćuje
Zbrojnim nalogom za prijenos (obrazac broj 47) uz obveznu naznaku na odobrenjima
po općinama brojčane oznake grada/općine prebivališta poreznih obveznika.

Na račune od 30100-840-...-1419 do 30100-840-...-1515 isplatitelji su
dužni uplaćivati obračunate svote poreza na dohodak pojedinačnim nalozima,
s obveznom naznakom brojčane oznake grada/općine prebivališta poreznog
obveznika. U pozivu na broj odobrenja isplatitelj je dužan upisati u pretpolje
broj modela "12", a u polje jedinstveni matični broj građanina odnosno
matični broj za strance (13 znamenaka).

*3.3. Državni biljezi*

**3.3.1.** Prihod od prodaje državnih biljega uplaćuje se na račun:

- 30100-840-...-3086 Prihod od pristojbi ostvaren prodajom  državnih
biljega.

Na mjesto "..." upisuje se oznaka grada/općine na području kojeg je
ostvarena prodaja državnih biljega.

*3.4. Zakupnina od poljoprivrednog zemljišta*

**3.4.1.**Prihod od zakupa i prodaje poljoprivrednog zemljišta u
vlasništvu države uplaćuje se na račun:

- 30100-840-...-6441 Prihod od zakupa i prodaje poljoprivrednog zemljišta
u vlasništvu države.

Na mjesto "..." upisuje se brojčana oznaka grada/općine gdje se nalazi
poljoprivredno zemljište.

4. ZAJEDNIČKI PRIHOD ŽUPANIJSKIH, GRADSKIH I OPĆINSKIH PRORAČUNA

**4.1.** Zajednički prihod županijskih, gradskih i općinskih proračuna
uplaćuje se na račun:

- 30100-840-...-6212 Naknada za iskorištavanje mineralnih sirovina.

Na mjesto "..." upisuje se brojčana oznaka grada odnosno općine (prema
Zakonu o područjima posebne državne skrbi) na području koje se obavlja
iskorištavanje mineralnih sirovina.

IV. PRIHODI IZVANPRORAČUNSKIH
FONDOVA

1. PRIHODI HRVATSKOG ZAVODA ZA ZDRAVSTVENO OSIGURANJE

**1.1.** Doprinos za zdravstveno osiguranje uplaćuje se na račune
otvorene na razini ispostava Porezne uprave prema sjedištu isplatitelja:

- 843-37 Doprinos za zdravstveno osiguranje iz plaća i na plaće posloprimca
zaposlenih kod pravnih osoba,

- 843-63 Doprinos za zdravstveno osiguranje što ga plaćaju osobe koje
obavljaju privrednu djelatnost osobnim radom,

- 843-79 Doprinos za zdravstveno osiguranje što ga plaćaju osobe koje
obavljaju neprivrednu djelatnost osobnim radom,

- 843-84 Doprinos za zdravstveno osiguranje posloprimaca zaposlenih
kod fizičkih osoba,

- 843-107 Doprinos za zdravstveno osiguranje koje plaća Zavod za zapošljavanje
za nezaposlene osobe,

- 843-1905 Dodatni doprinos za korištenje zdravstvene zaštite u inozemstvu,

- 843-8516 Doprinos za zdravstveno osiguranje poljoprivrednika,

- 843-378 Doprinos za zdravstveno osiguranje korisnika mirovina i korisnika
prava na profesionalnu rehabilitaciju,

- 843-383 Doprinos za zdravstveno osiguranje za ostale osiguranike,
u skladu s Odlukom Hrvatskog zavoda za zdravstveno osiguranje.

U pozivu na broj odobrenja obveznici uplate doprinosa za račun pod 1)
dužni su u pretpolje upisati broj modela "13", a u polje: REGISTARSKI BROJ
OBVEZNIKA UPLATE DOPRINOSA (10 znamenaka) i RAZDOBLJE UPLATE (mjesec i
godina). Pri uplati doprinosa na račune od 843-63 do 843-383 u pozivu na
broj odobrenja treba upisati oznake koje su se koristile u 1994. godini.

2. PRIHODI FONDOVA MIROVINSKOG I
INVALIDSKOG OSIGURANJA

**2.1.** Doprinos za mirovinsko i invalidsko osiguranje uplaćuje
se na račune otvorene na razini ispostava Porezne uprave prema sjedištu
isplatitelja:

- 843-149 Doprinos za mirovinsko i invalidsko osiguranje iz plaća i
na plaće posloprimaca,

- 843-1487 Doprinos za mirovinsko i invalidsko osiguranje na plaće posloprimaca
koji rade na radnim mjestima na kojima se staž priznaje u povećanom trajanju,

- 843-1968 Doprinos za mirovinsko i invalidsko osiguranje što ga plaćaju
osiguranici za produženo osiguranje,

- 843-175 Doprinos za osiguranje posloprimaca, učenika i studenata koji
obavljaju privremene i povremene poslove,

- 843-112 Doprinos za mirovinsko i invalidsko osiguranje koji plaća
Zavod za zapošljavanje za nezaposlene osobe,

- 843-180 Doprinos za mirovinsko i invalidsko osiguranje od fizičkih
osoba privredne djelatnosti što ga plaćaju samostalni obveznici plaćanja,

- 843-196 Doprinos za mirovinsko i invalidsko osiguranje od samostalnih
obveznika uplate,

- 843-203 Doprinos za mirovinsko i invalidsko osiguranje iz plaća posloprimaca
zaposlenih kod poslodavaca obrtnika i poslodavaca slobodnih zanimanja,

- 843-1744 Doprinos za mirovinsko i invalidsko osiguranje poljoprivrednika
od osnovice osiguranja,

- 843-8906 Doprinos za mirovinsko i invalidsko osiguranje poljoprivrednika
od katastarskog prihoda,

- 843-1809 Doprinos za mirovinsko i invalidsko osiguranje građana koji
samostalno obavljaju djelatnost - neobavezno osiguranje.

U pozivu na broj odobrenja obveznici uplate doprinosa za mirovinsko
i invalidsko osiguranje dužni su u pretpolje upisati broj modela "13",
a u polje: REGISTARSKI BROJ OBVEZNIKA UPLATE DOPRINOSA (10 znamenaka) i
RAZDOBLJE UPLATE (mjesec i godina).

3. SREDSTVA DOPLATKA ZA DJECU

**3.1.** Doprinos za doplatak za djecu uplaćuje se na račune otvorene
na razini ispostava Porezne uprave prema sjedištu isplatitelja:

- 843-271 Doprinos za doplatak za djecu iz plaća posloprimaca zaposlenih
kod pravnih osoba,

- 843-292 Doprinos za doplatak za djecu iz plaća posloprimca zaposlenih
kod poslodavaca obrtnika i poslodavaca slobodnih zanimanja iz plaća poslodavca,

- 843-8173 Doprinos za doplatak za djecu koji plaća Zavod za zapošljavanje
za nezaposlene osobe.

U pozivu na broj odobrenja obveznici uplate doprinosa doplatka za djecu
dužni su u pretpolje upisati broj modela "13", a u polje: REGISTARSKI BROJ
OBVEZNIKA UPLATE DOPRINOSA (10 znamenaka) i RAZDOBLJE UPLATE (mjesec i
godina).

4. PRIHODI ZAVODA ZA ZAPOŠLJAVANJE

**4.1.** Doprinos za zapošljavanje uplaćuje se na račun otvoren na
razini ispostava Porezne uprave prema sjedištu isplatitelja:

- 843-768 Doprinos za zapošljavanje iz plaća i na plaće posloprimaca.

V. PRIHODI JAVNIH PODUZEĆA

1. PRIHODI HRVATSKIH VODA

**1.1.**Prihodi Hrvatskih voda uplaćuju se na račune:

- 30100-842-000-2229 Naknada za korištenje voda,

- 30100-842-000-2234 Naknada za zaštitu voda,

- 30100-842-000-2255 Naknada za vađenje pijeska, šljunka i kamena,

- 30100-842-000-1562 Vodni doprinos,

- 30100-842-000-453 Vodni doprinos od obrtnika i slobodnih zanimanja,

- 30100-842-000-2260 Slivna vodna naknada koju plaćaju vlasnici odnosno
korisnici zemljišta i drugih nekretnina na slivnom području,

- 30100-842-000-469 Slivna vodna naknada od poljoprivrednika.

2. PRIHODI JAVNOG PODUZEĆA HRVATSKE ŠUME

**2.1.** Prihodi javnog poduzeća Hrvatske šume uplaćuju se na račune:

- 30100-842-000-5509 Naknada za korištenje općekorisnih funkcija šuma,

- 30100-842-000-5514 Sredstva za jednostavnu biološku reprodukciju šuma,

- 30100-842-000-5535 Sredstva za proširenu biološku reprodukciju šuma,

- 30100-842-000-5540 Doprinos za šume obračunat od katastarskog prihoda
šuma i šumskog zemljišta.

U pozivu na broj odobrenja obveznici pravne osobe u pretpolje upisuju
broj modela "05", a u polje matični broj dodijeljen od Državnog zavoda
za statistiku (7 znamenaka). Obveznici fizičke osobe u pretpolje upisuju
broj modela "12", a u polje jedinstveni matični broj građanima.

VI. OSTALI PRIHODI ZA JAVNE POTREBE

**1.** Prihod Crvenog križa Hrvatske uplaćuje se na račun:

- 30100-842-000-7683 Sredstva ostvarena u Tjednu Crvenog križa i Tjednu
borbe protiv tuberkuloze.

**2.** Prihodi turističkih zajednica uplaćuju se na račune otvorene
na razini grada/općine:

- 842-2715 Članarina turističkim zajednicama,

- 842-474 Boravišna pristojba.

U okviru računa 842-2715 i 842-474 otvorit će se toliko podračuna koliko
ima turističkih zajednica mjesta osnovanih prema posebnom zakonu.

**3.**Ostali prihodi po posebnim propisima uplaćuju se na račune
otvorene na razini ispostava Porezne uprave:

- 842-5236 Komorski doprinos.

VII. ZAJEDNIČKE ODREDBE

**1.** Pri popunjavanju naloga za uplatu posebnu pozornost treba
obratiti pozivu na broj odobrenja.

**1.1.**Primjer za popunjavanje naloga za plaćanje poreza koji je
u cjelini prihod Državnog proračuna:

- Račun na koji se porez plaća je: 30102-630-16

Poziv na broj odobrenja za pravnu osobu kada uplaćuje porez na promet
proizvoda i usluga:

Poziv na broj

(odobrenja) 21 1007-3282635

gdje je:

"21" - broj modela,

1007 - porez na promet proizvoda i usluga (brojčana oznaka vrste prihoda)

3282635 - matični broj poreznog obveznika pravne osobe (u ovom slučaju
Poduzeće "Končar" Elektroindustrija Zagreb);

Poziv na broj odobrenja za fizičku osobu kada uplaćuje porez na promet
od prodaje automobila:

Poziv na broj 22 1015-0112948335088

(odobrenja)

gdje je:

"22" - broj modela,

1015 - porez na promet od prodaje automobila (brojčana oznaka vrste
poreza),

0112948335088 - jedinstveni matični broj građanina, u ovom slučaju Ane
Pavlić.

**1.2.** Primjer za popunjavanje naloga za plaćanje poreza koji je
u cjelini prihod Krapinsko-zagorske županije:

Račun na koji se porez plaća je: 35230-630-180

Poziv na broj odobrenja za pravnu osobu kada uplaćuje porez na cestovna
motorna vozila:

Poziv na broj 21 1317-3282635

(odobrenja)

gdje je:

1317 - porez na cestovna motorna vozila (brojčana oznaka vrste poreza),

3282635 - matični broj poreznog obveznika - pravne osobe (u ovom slučaju
Poduzeća "Končar" Elektroindustrija Zagreb);

Poziv na broj odobrenja za fizičku osobu kada uplaćuje porez na nasljedstva
i darove:

Poziv na broj 22 1309-0112948335088

(odobrenja)

gdje je:

1309 - porez na nasljedstva i darove (brojčana oznaka vrste poreza),

0112948335088 - jedinstveni matični broj građanina, u ovom slučaju Ane
Pavlić.

**1.3.** Primjer za popunjavanje naloga za plaćanje poreza koji je
u cjelini prihod Općine Klanjec:

- Račun na koji se porez plaća je: 35240-630-196

Poziv na broj odobrenja za pravnu osobu koja plaća porez na tvrtku odnosno
naziv:

Poziv na broj 21 1732-3282635

(odobrenja)

gdje je:

1732 - porez na tvrtku odnosno naziv (brojčana oznaka vrste prihoda),

3282635 - matični broj poreznog obveznika pravne osobe (u ovom slučaju
Poduzeća "Končar" Elektroindustrija Zagreb).

Poziv na broj odobrenja za fizičku osobu koja plaća porez na kuću za
odmor:

Poziv na broj 22 1716-0112948335088

(odobrenja)

gdje je:

1716 - porez na kuće za odmor (brojčana oznaka vrste poreza),

0112948335088 - jedinstveni matični broj građanina, u ovom slučaju Ante
Pavlić.

**2.** Obveznici uplate poreza koji je zajednički prihod proračuna
države, županije i grada/općine uplaćuju prihode na račune otvorene na
razini države predviđene ovom Naredbom. Pri uplati na te račune obveznici
moraju na naloge za uplatu napisati broj jedinice Zavoda za platni promet,
broj osnovnog računa iz Plana računa Zavoda za platni promet, brojčanu
oznaku grada/općine i broj uplatnog računa predviđenog ovom Naredbom.

**2.1.** Primjer za zajednički prihod za račun otvoren na razini
države: 30100-840-187-1403, gdje je:

30100 - broj jedinice Zavoda,

840 - osnovni račun u Planu računa Zavoda,

187 - brojčana oznaka Općine Klanjec,

1403 - porez i prirez na dohodak od nesamostalnog rada.

U pozivu na broj odobrenja porezni obveznici pravne osobe dužni su upisati
broj osnovnog modela "05", a u polje matični broj dodijeljen od Državnog
zavoda za statistiku (7 znamenaka). Porezni obveznici fizičke osobe, građani
i strani državljani dužne su upisati broj osnovnog modela "12", a u polje
jedinstveni matični broj građanina odnosno matični broj za strance (13
znamenaka).

**2.2.** Primjer za poreznog obveznika pravnu osobu:

Poziv na broj 05 3282635

(odobrenja)

gdje je:

"05" - broj modela,

3282635 - matični broj poreznog obveznika - pravne osobe (u ovom slučaju
Poduzeća "Končar" Elektroindustrija Zagreb).

**2.3.** Primjer za poreznog obveznika fizičku osobu:

Poziv na broj 12 0112948335088

(odobrenja)

gdje je:

"12" - broj modela,

0112948335088 - jedinstveni matični broj građanina, u ovom slučaju Ane
Pavlić.

Kod zajedničkih prihoda u pozivu na broj odobrenja ne upisuje se brojčana
oznaka vrste prihoda jer je sadržana u broju uplatnog računa, već samo
matični broj pravne osobe odnosno jedinstveni matični broj fizičke osobe
obveznika uplate.

**3.** Obveznici uplate doprinosa izvanproračunskim fondovima i uplatitelji
drugih prihoda koji prihode uplaćuju na račune predviđene ovom Naredbom,
pri uplati na te račune moraju na naloge za uplatu napisati broj jedinice
Zavoda za platni promet, broj osnovnog računa iz Plana računa Zavoda za
platni promet, brojčanu oznaku općine odnosno brojčanu oznaku druge razine
otvaranja računa i broj uplatnog računa predviđenog ovom Naredbom.

Kao brojčana oznaka za račune otvorene na razini ispostava Porezne uprave
koristi se broj općine u kojoj je sjedište ispostave Porezne uprave.

**3.1.** Primjer za račun otvoren na razini ispostave Porezne uprave:
35240-843-187-149, gdje je:

35240 - broj jedinice Zavoda,

843 - osnovni račun u Planu računa Zavoda,

187 - brojčana oznaka za račun na razini ispostave Porezne uprave (u
ovom slučaju Ispostave Klanjec),

149 - doprinos za mirovinsko i invalidsko osiguranje iz plaća posloprimaca.

**3.2.** Primjer za račun otvoren na razini grada/općine: 35240-842-466-474,
gdje je:

35240 - broj jedinice Zavoda,

842 - osnovni račun u Planu računa Zavoda,

466 - brojčana oznaka općine (u ovom slučaju Općine Tuhelj),

474 - boravišna pristojba.

**4.** Zavod za platni promet, banke i HPT (ovlaštene organizacije
za obavljanje platnog prometa) ne smiju primiti odnosno obraditi naloge
za uplatu proračunskih i drugih prihoda ako nisu popunjeni u skladu s ovom
Naredbom. Ako prime odnosno prime i ne isprave nepravilno ili nepotpuno
popunjene naloge te zbog toga sredstva budu pogrešno usmjerena, organizacija
za obavljanje platnog prometa snosi svu materijalnu odgovornost.

**5.** Zavod za platni promet osigurat će Poreznoj upravi podatke
na magnetnom mediju o uplatama u korist državnog i županijskih te onih
gradskih/općinskih proračuna s kojima Porezna uprava ima sklopljen ugovor
o obavljanju poslova utvrđivanja i naplate poreza, o čemu će Porezna uprava
obavijestiti Zavod za platni promet.

**6.** Sredstva s uplatnih računa iz ove Naredbe prenosi mjerodavna
jedinica Zavoda za platni promet.

**7.** Danom uplate poreza razumijeva se dan kada su sredstva evidentirana
na žiroračunu proračuna, na uplatnom računu (kada je riječ o zajedničkom
prihodu), odnosno kada su uplaćena u Zavodu za platni promet.

**8.** Više uplaćeni odnosno pogrešno uplaćeni prihodi virmanskim
se nalogom vlasnika računa kojima su više odnosno pogrešno uplaćeni prihodi
usmjereni vraćaju na račune određene ovom Naredbom odnosno uplatiteljima
na način određen zakonom ili drugim propisima donesenim na temelju zakona.

Rješenje o povratu poreza koje donosi mjerodavna ispostava Porezne uprave,
izvršava Zavod za platni promet sa žiroračuna odnosno uplatnog računa prihoda
na koji se povrat odnosi.

**9.** Prihodi uplaćeni na uplatne račune iz ove Naredbe raspoređuju
se u zakonom određenim postocima u korist državnog, županijskog i gradskog/općinskog
proračuna odnosno izvanproračunskim fondovima, zavodima, javnim poduzećima,
ostalim fondovima ili ostalim organizacijama.

Zajednički prihodi proračuna, izvanproračunskih fondova, javnih poduzeća
i ostalih fondova raspoređuju se svakoga radnog dana.

Ključ za raspodjelu zajedničkih prihoda dostavit će po potrebi Porezna
uprava.

**10.** Zavod za platni promet obvezan je osigurati evidenciju po
vrstama prihoda uplaćenih u korist državnog, županijskih, gradskih/općinskih
proračuna te o raspoređenim zajedničkim prihodima proračuna, izvanproračunskih
fondova, zavoda, javnih poduzeća i ostalih organizacija.

VIII. PRIJELAZNE I ZAVRŠNE ODREDBE

**1.** Na dan stupanja na snagu ove Naredbe prestaje vrijediti Naredba
o načinu uplaćivanja prihoda proračuna i izvanproračunskih fondova te prihoda
za financiranje drugih javnih potreba za 1996. godinu ("Narodne novine",
broj: 1/96, 5/96, 10/96, 21/96, 22/96, 50/96, 67/96 i 93/96.)

**2.** Ova Naredba primjenjuje se od 1. siječnja 1997. godine.

Klasa: 401-03/96-01/02
Urbroj: 513-07/96-1
Zagreb, 5. prosinca 1996.

Ministar financija
**mr. Božo Prka,** v. r.

Naredba, NN 107/1996-2056